Strip-Lab: Mala akademija crteža i priče
2025-10-07 17:00 - 2026-05-26 18:30 (Europe/Zagreb)
Strip-Lab: Mala akademija crteža i priča je program kreativnih radionica za djecu od 8 do 12 godina pod vodstvom Zdenka Mikše, mag. educ. art. Cilj ovog programa je osnažiti dječju maštu, kreativnost i samopouzdanje te razviti sposobnost izražavanja kroz crtež i priču.
Jesen – Škola crtanja Djeca otkrivaju prve korake crtanja i uče kako linijom i oblikom izraziti osjećaje. Kroz vježbe crtanja likova i izraza lica razvijaju pažnju, sigurnost i osjećaj za crtež.
Zima – Tajne stripa Na zabavan način ulaze u svijet stripa. Upoznaju elemente kao što su tabla, kadar, balončići i onomatopeje te uče kako osmisliti i ispričati kratku priču kroz slike i tekst.
Proljeće – Ilustracija Djeca uče o bojama i kompozicijama te otkrivaju kako slikom stvoriti atmosferu priče. Korak po korak prolaze proces stvaranja ilustracije spajajući crtež i priču.
Na poticajnim i procesno orijentiranim radionicama djeca slobodno crtaju, maštaju i stvaraju vlastite priče igrajući se bojama, oblicima i raznovrsnim tehnikama čime se potiče prirodna znatiželja, kreativnost i izgradnja samopouzdanja. Uz stručno vodstvo u opuštenoj i podržavajućoj atmosferi djeca uče kako izražavati svoje ideje, surađivati s drugima i uživati u procesu zajedničkog stvaranja.

Festival suvremene austrijske, njemačke i švicarske književnosti
2025-10-07 18:00 - 20:00 | Knjižnica Marije Jurić Zagorke, Krvavi most 2, Zagreb, Croatia (Local Name: Hrvatska)
Prestavljanje knjige „Prve kćeri” (Erste Töchter) Ljube Arnautović u sklopu Festivala suvremene austrijske, njemačke i švicarske književnosti. S autoricom će o knjizi i njezinom radu razgovarati Milka Car i Eugenia Ehgartner.

GSK Kerempuh: SVE ZBOG JEDNOG IMENA
2025-10-07 20:00 - 21:40, 2025-10-19 20:00 - 21:40 | Satiričko kazalište Kerempuh, Prolaz Fadila Hadžića 7, Zagreb, Croatia (Local Name: Hrvatska)
Autori teksta: Matthieu Delaporte & Alexandre de La Patellière
Redateljica: Saša Broz
Radnja predstave odvija se jedne večeri, na druženju obitelji i prijatelja. Sve započinje idilično, s Vincentom koji dijeli fotografiju svoje i Annine tek nedavno začete bebe. No ubrzo se dobra atmosfera drastično mijenja kada im Vincent objavi da će se dijete zvati Adolphe, što je francuski ekvivalent za Adolfa…
Ova vrhunska komedija hit je u više od 45 zemalja diljem svijeta, zahvaljujući iskričavosti dijaloga te detaljno oslikanim, vjerodostojnim i neodoljivim likovima s kojima se lako možemo poistovjetiti. Jedna od centralnih tema jest suparništvo između braće i sestara, tinjajuća ogorčenost i netrpeljivost koja se vrlo lako može razumjeti u bilo kojem okruženju.
U 90 minuta trajanja predstave nema ni sekunde pauze niti praznog hoda, pa tako protagonisti, ali ni publika, do samog kraja ne dolaze do daha. Tekst u mnogočemu asocira na Rezin komad ˝Bog masakra˝, kao i na kultni Genoveseov film ˝Perfetti sconosciuti˝ (“Potpuni stranci”).
Komad su napisali Matthieu Delaporte i Alexandre de la Patellière, a uspješno je adaptiran i za film, čiji je original također pratilo nekoliko varijanti remakea.
Pariška produkcija osvojila je šest nominacija za nagradu Molière, uključujući i onu za najbolju komediju, dvije nominacije za najboljeg sporednog glumca za Jean-Michela Dupuisa i Guillaumea de Tonquédeca, zatim za najbolju sporednu glumicu za Valérie Benguigui, najboljeg dramatičara za Matthieua Delaportea i Alexandrea de la Patellièrea i najbolju režiju za Bernarda Murata.
Prevoditeljica: Vanda Mikšić
Autorica adaptacije i dramaturginja: Dora Delbianco
Scenografkinja: Sara Haas
Kostimografkinja: Mia Popovska
Suradnica za scenski pokret: Nastasja Štefanić Kralj
Oblikovatelj svjetla: Aleksandar Čavlek
Inspicijentica: Lorena Matešić
Igraju:
Élisabeth Garaud-Larchet – Anita Matić Delić
Pierre Garaud, Élisabethin muž – Damir Poljičak
Claude Gratignol, Élisabethin prijatelj iz djetinjstva – Domagoj Ivanković
Vincent Larchet, Élisabethin brat – Borko Perić
Anna Caravati, Vincentova partnerica – Mirela Videk Hranjec
Popusti na grupne posjete (10 i više osoba)
Prodaja na tel. 01/4833 645, 01/4833 646

GSK Kerempuh: ŠKRTAC
2025-10-08 20:00 - 22:30 | Satiričko kazalište Kerempuh, Prolaz Fadila Hadžića 7, Zagreb, Croatia (Local Name: Hrvatska)
Autor: J.B.P. Molière
Autor adaptacije: Tomislav Zajec
Redateljica: Dora Ruždjak Podolski
Kerempuhov Škrtac u režiji Dore Ruždjak Podolski i adaptaciji Tomislava Zajeca svjestan je istovremeno i Molièreovog komediografskog umijeća, ali i vremena u kojem ova inscenacija nastaje, te ga neprestano otvara našoj suvremenosti. Koketirajući s elementima pop kulture, stihovima dobro nam poznatim s estrade, još se dodatno naglašava situacijska komika, ali i činjenica da Molièreove likove pokreću iste strasti kao i naše suvremenike.
Spominjanjem Shakespeara, Camusa, Krleže i korištenjem drugih referentnih točki izvandramske zbilje autori predstave upravo nas upućuju na to da Molièrovo ime pripada nizu bardova koji su bespoštedno kritizirali ljudsku narav, ali i da je vrijeme Molièrovih komedija bezvremensko odnosno da ono postoji upravo u onom vremenu u kojem se njegovi komadi igraju i može se ponavljati u beskonačnost.
Scenograf: Stefano Katunar
Kostimografkinja: Barbara Bourek
Autor glazbe: Stanislav Kovačić
Oblikovatelj svjetla: Miljenko Bengez
Asistentica kostimografkinje: Karmen Polović
Inspicijentica: Ena Subotić
Koordinatorica u pripremi predstave: Jasna Rešić
Igraju:
Harpagon – Hrvoje Kečkeš
Cléante – Josip Brakus
Élise – Mirela Videk Hranjec
Valère – Filip Detelić
Mariane – Iskra Jirsak
Anselme – Vedran Mlikota / Dražen Čuček
Frosine – Linda Begonja
Jacques – Borko Perić
La Flèche – Luka Petrušić
Sudski istražitelj – Damir Poljičak
La Merluche, Simon, Sudski pisar – Karlo Mlinar
Popusti na grupne posjete (10 i više osoba)
Prodaja na tel. 01/4833 645, 01/4833 646

Kreativna Ura: Arhitektura i dizajn
2025-10-09 17:30 - 20:00 | Urania, Trg E. Kvaternika 3/3, 10000 Zagreb, Trg E. Kvaternika 3/3, Zagreb, 10000, Croatia (Local Name: Hrvatska)
U Uraniji – prostoru kreacije, u četvrtak, 9. listopada u 17:30 sati održat će se razgovor između dizajnera Damira Gamulina i arhitektice, povjesničarke arhitekture Ane Šverko, pod naslovom Kreativna Ura: Arhitektura i dizajn. Susret otvara pitanje odnosa arhitekture i dizajna ne kroz pregled pojedinačnih radova, već kroz analizu suradnji i dodira disciplina koje oblikuju suvremenu prostornu kulturu. Prakse preklapanja Gamulinove prakse odlikuju se radom na presjeku graﬁčkog, interijerskog i arhitektonskog dizajna, muzejskih postava i digitalnih interaktivnih sustava i alata. od sudjelovanja ili oblikovanja projekata na Triennale di Milano (2022.), Taipei Biennaleu (2020.) i Venecijanskom bijenalu (2006.), do niza drugih inicijativa – pokazuju kako dizajn može postati platforma za dijalog između tehnologije, prostora i društva.
Razgovor u Uraniji prilika je da se istakne kako suradnje – s arhitektima, umjetnicima, kustosima i institucijama – nisu tek funkcionalne nužnosti, već trenuci u kojima disciplina otvara prostor za nove interpretacije. Umjesto zatvorenih metodologija, ovdje se oblikuje otvoreni zajednički jezik, nastao u procesu pregovora i razmjene.
Sugovornica Ana Šverko
Ana Šverko, znanstvena savjetnica i voditeljica Centra Cvito Fisković Instituta za povijest umjetnosti u Splitu, u razgovor unosi povijesno-istraživačku i teorijsku dimenziju. Kao arhitektica i povjesničarka arhitekture, autorica brojnih publikacija i dopredsjednica Udruženja hrvatskih arhitekata, sagledat će Gamulinove prakse iz različitih uloga – kao kolegica, klijentica i dugogodišnja sugovornica.
Granice i prijelazi
U središtu razgovora bit će pitanje granica: koliko su one nužne za očuvanje identiteta discipline, a kada njihovo ukidanje otvara mogućnosti za nove prostorne i društvene konﬁguracije? Upravo u tim trenucima otvara se prostor za produktivan rizik i neplanirane ishode – od koncepata izložbenih postava do digitalnih reinterpretacija prostora.
Arhitektura i dizajn kao otvoreni sustavi
Ova Kreativna Ura u Uraniji ne govori o arhitekturi i dizajnu kao paralelnim poljima, nego ih promatra kao propusne sustave koji se u susretu međusobno redefiniraju. Time se problematizira suvremeni profesionalni kontekst u kojemu rad arhitekta ili dizajnera sve rjeđe ostaje unutar stabilno definiranih granica. Razgovor Damira Gamulina i Ane Šverko nastoji upravo takve zone preklapanja prepoznati kao najvitalnije točke suvremenog djelovanja, u kojima se otvara prostor ne samo za interdisciplinarne prakse, već i za nove načine razmišljanja o ulozi dizajna i arhitekture u društvu.
Događanje je besplatno, ali je broj mjesta ograničen, stoga pozivamo sve zainteresirane da se prijave na urania.hr.
Ovaj program je sufinanciran sredstvima Grada Zagreba.

GSK Kerempuh: ŽENIDBA
2025-10-09 20:00 - 22:15 | Satiričko kazalište Kerempuh, Prolaz Fadila Hadžića 7, Zagreb, Croatia (Local Name: Hrvatska)
Autor: Nikolaj Vasiljevič Gogolj
Redateljica: Dora Ruždjak Podolski
Pomalo je neobičan i gotovo zaboravljen podatak da su 2009. godine, kad je širom svijeta obilježavana 200. obljetnica rođenja Nikolaja Vasiljeviča Gogolja a puno prije ratnog sukoba Ukrajine i Rusije, ove dvije države povele kulturni rat oko toga kojoj nacionalnoj književnosti Gogolj zapravo pripada.
Svojatanje pisaca i njihovih opusa činjenica je poznata i iz naše relativno nedavne prošlosti, ali ono što je zanimljivo jest da ovaj prividno nepolitičan komad koji na satirički način tematizira ženidbu kao društveni konstrukt, odjednom dobiva i svoje nesumnjivo političke reference. One se prije svega odnose na činjenicu da se kroz narativnu neuhvatljivost ovog komada prelamaju promišljanja o tretmanu i položaju žene u patrijarhalnom društvu, poziciji i definiciji braka te društvenih uzusa u koje nas se i dalje pokušava ukalupiti kako bismo pokazali što bi trebala biti prava obitelj i kako ona može utjecati na nacionalne demografske pokazatelje.
Dakle, Gogoljeva komedija samo je na prvi pogled dramska eksplikacija jednog društvenog konstrukta, ili pak stilska vježba iz poetike groteske, ili čak moguća preteča teatra apsurda. Sudbina službenika Podkolesina kojem je vlastita neodlučnost zapravo milija od braka kao i napori bračne posrednice Fjokle Ivanovne da bračnim pregovorima osigura i svoju egzistenciju samo su prve manifestacije onoga što Ženidba zapravo nosi u svojoj ideji. Izrazita aktualnost uvijek je prvi lakmus papir za određivanje svakog velikog i bezvremenskog djela, a Gogoljeva „Ženidba“ to zaista i jest u svim svojim implikacijama.

Prijevod: Zlatko Crnković
Dramaturg i autor adaptacije: Tomislav Zajec
Kostimografkinja: Barbara Bourek
Scenograf: Lovro Ivančić
Koreograf: Branko Banković
Autor glazbe: Stanislav Kovačić
Oblikovatelj svjetla: Elvis Butković
Asistentica redateljice: Maja Posavec
Autor video projekcija: Vedran Kasap

Inspicijentica: Lorena Matešić

Igraju:
Agafja Tihonovna – Anica Kontić
Arina Pantelejmonovna – Ines Bojanić
Fjokla Ivanovna – Anita Matić Delić
Potkolesin – Filip Detelić
Kočkarev – Luka Petrušić
Kajgana – Domagoj Ivanković
Anučkin – Josip Brakus
Ževakin – Dražen Čuček
Starikov – Ozren Opačić
Stjepan – Jakov Zovko
Dunjaška – Josipa Anković
Popusti na grupne posjete (10 i više osoba)
Prodaja na tel. 01/4833 645, 01/4833 646

EVA IMR MRÁZIKOVÁ Emil Filla Gallery in Ústí nad Labem: Three decades of Art and Moving
2025-10-10 18:00 - 20:00 | HDLUDU, Šetalište kralja Zvonimira 32, Dubrovnik
Predavanje će prikazati aktivnosti Galerije Emil Filla u češkom gradu Ústí nad Labemu, i to u posljednja tri desetljeća. Tijekom tog razdoblja, naime, ovaj grad i njegova kulturna scena doživjeli su dinamičnu transformaciju i rast te poprimili svoj današnji oblik. Autorica će predstaviti galerijsku scenu, umjetničke institucije, ličnosti i aktivnosti koje su tipične upravo za Ústí nad Labem i koje doprinose jedinstvenom karakteru ovog mjesta.
Eva Imr Mráziková, dr. sc., docentica je na Odsjeku za povijest i teoriju umjetnosti Fakulteta umjetnosti i dizajna Sveučilišta Jan Evangelista Purkyně u Ústí nad Labemu. Fokus njezinog nastavnog rada su suvremeni umjetnički trendovi, kustoske prakse i djelovanje galerijskih institucija. Već preko dva desetljeća djeluje i kao kustosica, organizirajući izložbe i umjetničke projekte, te vodi Galeriju Emil Filla u Ústí nad Labemu. U svom galerijskom radu posebno je usredotočena na prezentaciju izložbi i komunikaciju između umjetničke institucije i publike.
————————eng
The lecture will present the gallery activities in Ústí nad Labem over three decades, during which the city and its cultural scene have dynamically transformed, grown, and evolved into their current form. The author will introduce the gallery scene, art institutions, personalities, and activities that are specific to Ústí nad Labem and contribute to the unique character of this place.
Mgr. Eva Imr Mráziková, Ph.D.
is an Assistant Professor at the Department of Art History and Theory at the Faculty of Art and Design, Jan Evangelista Purkyně University in Ústí nad Labem. Her lectures focus on the latest trends in contemporary art, curatorial practices, and gallery operations. For over two decades, she has also worked as an art curator, organizing exhibitions and projects, and has been leading the Emil Filla Gallery in Ústí nad Labem. A central aspect of her work emphasizes exhibition presentation and the communication between the gallery institution and its audience.

GSK Kerempuh: OTAC, KĆI I DUH SVETI
2025-10-10 19:00 - 22:15, 2025-10-11 19:00 - 22:15 | Satiričko kazalište Kerempuh, Prolaz Fadila Hadžića 7, Zagreb, Croatia (Local Name: Hrvatska)
Autor: Mate Matišić
Redatelj: Janusz Kica
˝Otac, Kći i Duh Sveti˝ nova je duologija Mate Matišića napisana za Kerempuh koju na scenu postavlja Janusz Kica. Ovaj umjetnički tandem predstavlja sam vrh kazališne umjetničke produkcije i spoj su koji obećava neponovljiv teatarski doživljaj. U ovim urnebesnim tekstovima prožetim gorkim humorom, finom ironijom i nevjerojatnim apsurdom, Matišić ispisuje obrate dostojne najpametnijih krimića, kopajući uvijek dublje u ponore samog sebe i nalazeći krivca na najneočekivanijim mjestima. Jesmo li voljni doći do istine, ma koliko skrivena ona bila i još važnije, platiti cijenu koju ona podrazumijeva? Za autora je odgovor jasan i nedvosmislen. Uvijek istina i ništa drugo osim istine.
Dramaturginja: Dora Delbianco
Kostimografkinja: Doris Kristić
Scenografkinja: Liberta Mišan
Autorica glazbe: Tamara Obrovac
Oblikovatelj svjetla: Aleksandar Čavlek
Inspicijentica: Mirela Tihava

Igraju:
SIJAMSKI BLIZANCI PLEŠU SAMBU ILI NEVINI UMIRU PRVI
Slavko – Vedran Mlikota
Slavica, njegova supruga – Branka Trlin
Ana, njihova kći – Mirela Videk Hranjec
Djevojčica – Anica Kontić
Djevojčica 2 – Tamara Kovačević
Svećenik – Dražen Čuček

ŽENE BEZ ZUBA ILITI PLES MELANIJE TRUMP
Blaž – Marko Makovičić
Ana – Ines Bojanić
Marko – Hrvoje Kečkeš
Marija – Linda Begonja
Tkz. Melanija Trump – Mia Begović
Matea – Anica Kontić
Dunja – Tamara Kovačević
Mate – Dražen Čuček
Muškarac – Vilim Matula

Popusti na grupne posjete (10 i više osoba)
Prodaja na tel. 01/4833 645, 01/4833 646

Kreativna Ura: ZvUQ - PEACE of MIND
2025-10-10 20:00 - 22:30 | Urania, Trg E. Kvaternika 3/3, 10000 Zagreb, Trg E. Kvaternika 3/3, Zagreb, 10000, Croatia (Local Name: Hrvatska)
U petak, 10. listopada u 20 sati, u Uraniji – prostoru kreacije, započinje novo poglavlje dijaloga između glazbe, prostora i misli: koncertom PEACE of MIND ansambla Zagreb Unlimited Quintet (ZvUQ) otvara se suradnički koncertni ciklus u sklopu programa Kreativna Ura, koji istražuje ulogu glazbe u suvremenom društvu – kao prostora slušanja, razumijevanja i zajedništva.
Riječ je o projektu koji spaja dvije komplementarne dimenzije – Uraniju kao interdisciplinarni kulturni prostor posvećen arhitekturi, umjetnosti i društvu, i ZvUQ, novi puhački ansambl kojeg čine iznimni glazbenici: flautistica i umjetnička voditeljica Ana Batinica, oboistica Iva Ledenko, fagotistica Eva Fritz, klarinetist Bogdan Bikicki i hornist Petar Kšenek.
Ova suradnja otvara prostor u kojem se zvuk, prostor i misao međusobno preklapaju – u kojem glazba postaje arhitektura emocije, a prostor Uranije okvir za kontemplaciju o suvremenom iskustvu.
Ciklus Important Dates by ZvUQ: glazbom o društvu i vremenu
Koncert PEACE of MIND inaugurira ciklus “Important Dates by ZvUQ”, kroz koji će ansambl tijekom sezone otvarati dijalog o važnim temama suvremenog života – od mentalnog zdravlja i djetinjstva, do borbe protiv raka i klimatske odgovornosti.
Svaki koncert bit će vezan uz jedan međunarodno dogovoreni datum, a osim glazbenog programa uključivat će razgovore, video priloge i refleksije o ulozi glazbe kao katalizatora promjene i introspekcije.
Prvi koncert ciklusa posvećen je Svjetskom danu mentalnog zdravlja, a donosi glazbeni program koji se kreće između meditativnog i energičnog, istražujući unutarnju dinamiku uma i zvuka.
Na programu su djela Antona Reiche, Jacquesa Iberta i Heinricha Kaspara Schmida, skladatelja koji su svojim opusima oblikovali estetski i emocionalni jezik komorne glazbe.
Uvod u koncert čini projekcija video intervjua s Marijom Pranjić, pijanisticom, muzikoterapeutkinjom i neuroznanstvenicom koja kao postdoktorantica djeluje u Laboratoriju za kognitivnu neuroznanost na Medicinskom fakultetu Sveučilišta Harvard. Tema razgovora – odnos između glazbe, mozga i emocionalnog blagostanja – postavlja misaoni okvir cijelog događanja.
Ansambl koji preispituje ulogu glazbe
Zagreb Unlimited Quintet okuplja glazbenike iz Hrvatske, Slovenije i Srbije koji djeluju na solističkim pozicijama u Hrvatskom narodnom kazalištu u Zagrebu i Zagrebačkoj filharmoniji. Njihov rad proizlazi iz zajedničke potrebe da glazbom progovaraju o pitanjima koja nadilaze partituru – o odgovornosti, pažnji, zajedništvu i prostoru unutarnjeg dijaloga.
ZvUQ promišlja komornu glazbu kao društvenu praksu: ne kao reprezentativni čin, već kao iskustvo pažljivog slušanja – sebe, drugih i svijeta koji nas okružuje.
Suradnja Uranije i ZvUQ: prostor i zvuk u zajedničkom ritmu
Projekt Urania i ZvUQ nadovezuje se na dugoročnu misiju Uranije da kroz svoj kulturni program promiče interdisciplinarne dijaloge između arhitekture, glazbe, umjetnosti i dizajna.
U ovom kontekstu, glazba nije samo izvedbeni čin, nego i način artikuliranja prostora, ritma i atmosfere.
ZvUQ svojim delikatnim akustičkim jezikom stvara zvučni ambijent koji Uraniju pretvara u mjesto osluškivanja – ne samo tonova, nego i svijesti.
Koncertni ciklus nastavit će se tijekom godine novim tematskim programima koji prate važne međunarodne datume: Međunarodni dan djeteta, Svjetski dan borbe protiv raka i Dan planeta Zemlje, šireći pritom ideju glazbe kao oblika društvene refleksije i kulturne odgovornosti.
Ovaj program je sufinanciran sredstvima Grada Zagreba.
Više o koncertu saznajte na urania.hr.

„Apsolutni početnici“ s Ivicom Prtenjačom Besplatne besplatne radionice kreativnog pisanja!
2025-10-11 10:00 - 2025-12-20 12:00
Hrvatski školski muzej poziva vas na jedinstveni ciklus radionica kreativnog pisanja „Apsolutni početnici“ pod vodstvom Ivice Prtenjače, iskusnog pisca, urednika i mentora s dugogodišnjim iskustvom u radu s mladima.
Program kreativnog pisanja namijenjen je početnicima od 15 do 30 godina i otvoren za sve žanrove, pružajući polaznicima prostor za individualno stvaranje, ali i kolegijalnu interakciju unutar grupe. Radionice uključuju individualizirana vodstva u procesu promišljanja, stvaranja i komentiranja teksta, a završavaju javnim čitanjem radova polaznika.
Ciklus obuhvaća 10 subotnjih sesija, svaka u trajanju od 2 sata, održavat će se subotama od 10 do 12 sati u Galeriji Školskog muzeja „Školica za 5“, Hebrangova 5, Zagreb.
Hrvatski školski muzej u suradnji s Ivicom Prtenjačom omogućava novu priliku za besplatno obrazovanje i kreativni razvoj mladih sugrađana, potičući njihovu kreativnost, izražavanje i cjeloživotno učenje kroz kvalitetan i strukturiran program radionica.

GSK Kerempuh: PLJUSKA
2025-10-12 20:00 - 21:30, 2025-10-15 20:00 - 21:30 | Satiričko kazalište Kerempuh, Prolaz Fadila Hadžića 7, Zagreb, Croatia (Local Name: Hrvatska)
Autor teksta: Nenad Stazić
Redatelj i autor adaptacije: Željko Königsknecht
Ovaj je tekst prije svega urnebesna komedija koja pruža glumački poligon za ostvarenje sočnih i kreativno neodoljivih uloga. Ove će se sezone izvesti u svojem osuvremenjenom ruhu, u adaptaciji Nenada Stazića i Željka Königsknechta, koji su snažna mjesta ovog djela otvorili prema što boljoj komunikaciji s našim vremenom i prostorom u kojem će se izvesti. Kao loptica koja nabuja u smrtonosnu lavinu ili zamah leptirovih krila koji uzrokuje tsunami, ova priča pokazuje i dokazuje u kakvim se dimenzijama i s kakvim posljedicama može razmahati jedan banalni pravopisni nesporazum. Kako su jezik i govor u samim temeljima svake države te su neposredni odraz njezine snage i moći, nije nikakvo čudo da s pravopisa u kratkom roku, stižemo do samog političkog vrha u kojem se ismijavaju apsurdi i žilavosti zastarjelog državničkog aparata.
Željko Königsknecht, nakon dugih 40 godina rada u matičnom kazalištu, u koje je došao na poziv osnivača i jednog od naših najvećih komediografa Fadila Hadžića, nakon svih odigranih uloga u tome istome “Jazavcu˝, odnosno, ˝Kerempuhu˝, odlučuje se napraviti remake legendarne predstave “Pljuska” za koju kaže da mu je ostala u sjećanju kao jedna od najdražih u karijeri.
Scenografkinja: Marta Crnobrnja
Kostimografkinja: Vedrana Rapić
Autor glazbe: Matija Antolić
Oblikovateljica svjetla: Dubravka Kurobasa
Asistent redatelja: Darko Stazić
Autor video materijala: Mak Vejzović
Inspicijentica: Mirela Tihava
Igraju:
Prvi referent – Željko Königsknecht
Drugi referent – Luka Petrušić
Šef – Damir Poljičak
Ministar – Dražen Čuček
Potpredsjednica – Elizabeta Kukić
Popusti na grupne posjete (10 i više osoba)
Prodaja na tel. 01/4833 645, 01/4833 646

Riječ je slika je riječ: Srednji vijek rastumačen djeci
2025-10-14 08:00 - 2025-11-14 17:00
U okviru programa „Riječ je slika je riječ” u sklopu kojeg naklada Mala zvona održava razgovore i tematske izložbe posvećene odnosu književnosti i likovne umjetnosti, održat će se razgovor o popularno-povijesnoj knjizi J. Le Goffa „Srednji vijek rastumačen djeci” uz popratnu izložbu ilustracija Ivana Stanišića.

Izložba ilustracija Ivana Stanišića "Srednji vijek rastumačen djeci"
2025-10-14 18:00 | Knjižnica Marije Jurić Zagorke, Krvavi most 2, Zagreb, Croatia (Local Name: Hrvatska)
Izložba ilustracija Ivana Stanišića kojima je opremio hrvatsko izdanje popularno-povijesne knjige J. Le Goffa „Srednji vijek rastumačen djeci”.

GSK Kerempuh: PREDSJEDNICI&CA
2025-10-14 20:00 - 21:45 | Satiričko kazalište Kerempuh, Prolaz Fadila Hadžića 7, Zagreb, Croatia (Local Name: Hrvatska)
Autori teksta i dramaturzi: Tarik Filipović i Boris Svrtan
Redatelj: Tarik Filipović
Koprodukcija: Satiričko kazalište Kerempuh i FIJI grupa
Građanski stan. Večera za 5 uglednih gostiju. Pozivnicu su dobili ”bivši” – i to na poziv ”bivše”!
Predsjednici&ca iznimno je aktualna i britka komedija nastala prema tekstu Borisa Svrtana i Tarika Filipovića, a u režiji potonjeg Kerempuhovog mlađahnog veterana. Predsjednica i predsjednici okupljeni na večeri nude gledateljima manje ili više nutricionistički harmonizirane i bogate okuse, idealan omjer između slatkog, gorkog, ljutog i kiselog, a toplo je preporučamo gledateljima koje muči neutaživa glad, kao i onima koji su siti svega. I neće vam teško pasti na želudac, a ako i padne, imajte na umu da su državni poglavari žilavi momci, čak i kad su cure pa se duže žvakanje podrazumijeva.
Scenograf: Damir Medvešek
Kostimografkinja: Vedrana Rapić
Autor glazbe: Milorad Stranić
Oblikovatelj svjetla: Aleksandar Mondecar
Oblikovatelj zvuka: Damir Ključarić
Koreografkinja: Larisa Lipovac
Inspicijentice: Mirela Tihava i Lorena Matešić
Koorinatorica u pripremi predstave: Jasna Rešić
Kreativni producent (za FIJI grupu): Mario Gigović
Igraju:
Franjo Tuđman – Tarik Filipović
Stjepan Mesić – Hrvoje Kečkeš
Kolinda Grabar – Kitarović – Ornela Vištica
Ivo Josipović – Siniša Miletić
Josip Broz Tito – Boris Svrtan
*Nepozvani gost – Dominik Milanović / Mladen Pilić
Popusti na grupne posjete (10 i više osoba)
Prodaja na tel. 01/4833 645, 01/4833 646

Urania x Muze: Prostor kao narativni medij
2025-10-15 17:30 - 20:00 | Urania, Trg E. Kvaternika 3/3, 10000 Zagreb, Trg E. Kvaternika 3/3, Zagreb, 10000, Croatia (Local Name: Hrvatska)
U srijedu, 15. listopada u 17:30 sati, u Uraniji – prostoru kreacije održat će se predavanje Narrative Works! arhitekta Noela McCauleya, suosnivača berlinskog studija Duncan McCauley, jednog od najrelevantnijih europskih studija specijaliziranih za narativni i interpretativni dizajn muzeja i kulturnih institucija.
Predavanje se odvija u okviru ciklusa Urania x Muze: Prostor kao narativni medij, programa koji kroz niz javnih događanja tijekom 2025. obilježava 20 godina djelovanja kreativnog tima Muze, propitujući suvremene pristupe dizajnu muzejskih i izložbenih prostora. Program se ostvaruje uz podršku Ministarstva kulture i medija RH i Goethe-Instituta Kroatien, u suradnji s Uranijom – prostorom kreacije i Studijem dizajna.
Prostor kao narativni alat
Kroz predavanje Narrative Works! Noel McCauley istražuje kako arhitektura, dizajn i mediji mogu konstruirati narativne prostorne sustave koji oblikuju posjetiteljsko iskustvo. Na primjerima iz prakse studija Duncan McCauley – od muzeja posvećenih kulturnoj i industrijskoj baštini do suvremenih izložbenih koncepata – pokazat će kako prostorni dizajn može postati sredstvo komunikacije, interpretacije i društvene refleksije.
McCauley se u svom radu bavi pitanjem: može li prostor pričati priču? Kroz arhitektonsku artikulaciju, dramaturgiju kretanja i osjetilne prijelaze, on promatra prostor kao dinamičan medij koji djeluje na razini percepcije, emocije i značenja.
Teme predavanja
Predavanje će obuhvatiti četiri tematske cjeline:

Prostorna komunikacija – načini na koje prostor prenosi poruke i emocije kroz materijalnost, svjetlo i zvuk;
Arhitektura i značenje – kako izgrađeni prostori posreduju kulturne narative i kolektivna sjećanja;
Arhitektura i iskustvo – uloga dizajna u oblikovanju emocionalnog i kognitivnog doživljaja prostora;
Struktura i dramaturgija prostora – kako sekvenca i ritam arhitektonskog kretanja postaju dijelom narativne logike.

Nakon predavanja uslijedit će moderirana diskusija s publikom koju će voditi Dragana Lucija Ratković Aydemir (Muze), s ciljem dubljeg razumijevanja narativnih potencijala prostora i njihove primjene u arhitektonskoj i muzeološkoj praksi.
Radionica: Prostorni narativ u praksi
Dan nakon predavanja, 16. listopada u 9:00 sati, na Studiju dizajna održat će se radionica pod McCauleyjevim vodstvom, namijenjena arhitektima, dizajnerima, kustosima i muzeolozima.
Radionica će omogućiti sudionicima praktičan uvid u metode razvijanja prostorno-narativnih koncepata, interpretacije sadržaja i oblikovanja iskustava koja povezuju prostor, publiku i značenje.
Noel McCauley – arhitekt narativa
Noel McCauley irski je arhitekt i suosnivač studija Duncan McCauley u Berlinu, poznatog po integriranju arhitekture, dizajna izložbi i imerzivnih medija. Njegov rad uključuje projekte za V&A Museum u Londonu, James-Simon-Galerie na Muzejskom otoku u Berlinu i UNESCO lokalitet željezare Völklingen, a formativno iskustvo stekao je surađujući s Danielom Libeskindom na Židovskom muzeju u Berlinu i San Franciscu.
U središtu njegova pristupa nalazi se istraživanje prostora kao semiotičkog i emotivnog sustava – prostora koji ne samo da oblikuje naše kretanje, već i našu percepciju i sjećanje. McCauley kontinuirano surađuje s institucijama poput TU Berlin i UAL Central Saint Martins, a njegovi su radovi višestruko nagrađivani i predstavljeni na međunarodnim konferencijama o muzeologiji i interpretativnom dizajnu.
Programska suradnja: Urania x Muze
Ciklus Urania x Muze: Prostor kao narativni medij zamišljen je kao otvorena platforma za razmjenu znanja između arhitekata, dizajnera, kustosa i kulturnih djelatnika, usmjerena prema novim interpretativnim modelima izlaganja i komunikacije prostora.
Ova suradnja između Uranije – prostora kreacije i Muze prepoznaje prostor kao polje dijaloga između arhitekture, narativa i društva – kao medij koji aktivno sudjeluje u stvaranju značenja.
Predavanje se održava na engleskom jeziku, uz slobodan ulaz do popunjenja kapaciteta.
Više o predavanju saznajte na urania.hr.

Urania x Themelia: Chair_One, 20 godina bezvremenske ikone
2025-10-16 17:30 - 20:00 | Urania, Trg E. Kvaternika 3/3, 10000 Zagreb, Trg E. Kvaternika 3/3, Zagreb, 10000, Croatia (Local Name: Hrvatska)
U suradnji Uranije i Themelie, u četvrtak, 16. listopada u 17:30 sati u Uraniji – prostoru kreacije održat će se predavanje i razgovor povodom obilježavanja dvadesete obljetnice Chair_One, jedne od najsnažnijih ikona suvremenog dizajna. Gost večeri bit će Alberto Perazza, izvršni direktor Magisa, dok će uvodnu riječ održati Lana Rosandić, vlasnica Themelie.
Chair_One kao arhitektonski objekt
Dizajnirana 2003. godine od strane Konstantina Grcica za Magis, Chair_One od samog je početka bila više od stolice. Svojim konstruktivističkim jezikom i radikalnom geometrijom aluminijske školjke oblikovane tlačnim lijevom, projekt je ušao u diskurs između dizajna i arhitekture. Stolica je definirana mrežastom strukturom otvorenih ploha koja priziva logiku konstruktivnih rešetki i arhitektonskih dijagrama, dok njezina forma svjedoči o sposobnosti industrijskog dizajna da istovremeno stvara uporabni predmet i kulturni artefakt.
Chair_One je ubrzo pronašla mjesto u javnim prostorima, muzejima, ali i u privatnim interijerima diljem svijeta, postavši jedan od rijetkih primjera namještaja koji djeluje jednako uvjerljivo u svakodnevnom i institucionalnom kontekstu.
Filozofija „više od“ (Magis)
Sam naziv Magis – latinski za „više“ – definira identitet brenda koji od 1976. godine istražuje granice industrijskog dizajna. Osnivač Eugenio Perazza postavio je temelje eksperimentalnog pristupa, okupljajući međunarodne autore poput Jaspera Morrisona, Ronan i Erwana Bouroulleca i Jaimea Hayona. Njihovi su radovi danas dio stalnih postava MoMA-e u New Yorku, Victoria & Albert Museuma u Londonu i brojnih drugih institucija.
Chair_One nastala je upravo iz tog istraživačkog duha – iz rizika i eksperimenta s novim tehnologijama i materijalima. Njezin radikalni formalni jezik odražava hrabrost Magisa da dizajn shvati kao dugoročni kulturni doprinos, a ne samo tržišni proizvod.
Obljetničko izdanje i zagrebačka prezentacija
Dvadeseta obljetnica Chair_One obilježava se limitiranom serijom od 16 unikatnih primjeraka s bazom od lave s Etne. Ova intervencija naglašava dijalog između industrijskog procesa i sirovog materijala, između serijske proizvodnje i jedinstvenosti.
Prezentacija u Uraniji bit će prilika da se Chair_One sagleda ne samo kao objekt, nego i kao fenomen dizajnerske kulture, kao paradigma odnosa između industrijske proizvodnje i arhitektonskog mišljenja, između trajnosti i avangarde.
Magis danas
Pod vodstvom Alberta Perazze, Magis je nastavio razvijati smjer zacrtan vizionarskim počecima – spajanje industrijske serijske proizvodnje s istraživačkim pristupom, kontinuirano ispitivanje materijala i tehnologija te otvaranje dizajna prema filozofskim i društvenim pitanjima.
Predavanje koje će održati Alberto Perazza, otvorit će prostor za kritičku refleksiju: što znači stvarati ikone i na koji način one utječu na arhitektonsko i dizajnersko promišljanje prostora i objekta? Zašto pojedini komadi namještaja uspijevaju nadići svoju uporabnu funkciju i postati dio kolektivne kulturne memorije?
Više informacija o predavanju pronađite na urania.hr.

GSK Kerempuh: SMRT NA DOPUSTU
2025-10-16 20:00 - 21:45 | Satiričko kazalište Kerempuh, Prolaz Fadila Hadžića 7, Zagreb, Croatia (Local Name: Hrvatska)
Po romanu J.Saramaga ‘Kolebanje smrti’
Redatelj: Kokan Mladenović
U jednoj neimenovanoj državi na sedam mjeseci prestane postojati – smrt. Premda nestanak smrti isprva zvuči kao idealna situacija, svježe besmrtan narod ubrzo se mora nositi sa krizom zdravstva, ekonomije, pojavom kriminalnih organizacija i prijetnjama susjednih država. Ljudi i dalje normalno stare i oboljevaju, ali bez smrti samo se gomilaju na granici života, a i na granici države. Razotkrivaju se i igre moći vlade, Crkve i monarhije te njihovi prljavi poslovi. O državi se ne zna mnogo i tako ove uvijek relevantne teme postaju univerzalno primjenjive na bilo koje područje i povijesno razdoblje.
Autorska predstava „Smrt na dopustu“ nije izravna adaptacija Saramagova romana, već je kroz rad redatelja Kokana Mladenovića s ansamblom Kerempuha poprimila kontekst regionalnih prilika i tema kojima smo svakodnevno izloženi, zadržavajući Saramagovu neodređenost i satirični odmak. Dok se u romanu takva vrsta odmaka postiže autorovom osobitom vrstom pripovijedanja te brižljivo odabranim motivima oko kojih plete mrežu situacija, u našoj se predstavi taj isti dojam ostvaruje drugim sredstvima. Neka od njih su brechtovska gluma, pjesme i humor koji, osim iz komičnih situacija, proizlazi i iz britkih i svevremenskih dijaloga po uzoru na velikane komedije Groucha Marxa i Woodyja Allena.
Dramaturginja: Dora Delbianco
Autori adaptacije: Kokan Mladenović, Dora Delbianco, Mirta Mikloušić i ansambl predstave
Autor tekstova pjesama: Kokan Mladenović
Scenografkinja: Irena Kraljić
Kostimografkinja: Marita Ćopo
Scenski pokret: Pravdan Devlahović
Autorica glazbe: Irena Popović Dragović
Korepetitori: Viktor Čižić/Ana Krajnović (klavir)
Oblikovatelj svjetla: Martin Šatović
Suradnik za mađioničarske trikove: Domagoj Ivanković
Asistentica redatelja: Mirta Mikloušić
Asistentica dramaturginje: Adela Kulenović
Asistentica kostimografkinje: Katarina Božičević
Inspicijentica: Lorena Matešić
U predstavi uživo sudjeluju glazbenici Franka Margeta (violončelo) i Viktor Čižić/Ana Krajnović (klavir)
Korišteno je izdanje ˝Kolebanje smrti˝ Joséa Saramaga u prijevodu Deana Trdaka i izdanju VBZ-a iz 2009. godine.
Igraju:
Smrt – Josipa Anković
Violončelist – Borko Perić
Premijer – Vilim Matula
Prijestolonasljednik – Hrvoje Kečkeš
Kardinal, veleposlanik, glavni ravnatelj televizije – Tarik Filipović
Glavna urednica, intendantica – Mia Begović
Dirigentica, veleposlanica – Ines Bojanić
Predstavnica maphije, ministrica informiranja i veza, ministrica turizma – Ana Maras Harmander
Nova intendantica, ministrica zdravstva – Mirela Videk Hranjec
Asistent glavne urednice, državni tajnik – Karlo Mlinar
Grobar, veleposlanik – Filip Detelić
Popusti na grupne posjete (10 i više osoba)
Prodaja na tel. 01/4833 645, 01/4833 646

SFERA 2025 SUMMIT ARHITEKTURE
2025-10-17 - 2025-10-18 | BKC Sarajevo, Branilaca Sarajeva 24,, Sarajevo, 71000, Bosnia and Herzegovina
17. i 18. listopada 2025. godine u Bosanskom kulturnom centru Sarajevo bit će održan Regionalni summit arhitekture SFERA 2025, koji okuplja regionalne i svjetske arhitekte, kao i stručnjake iz građevinskog i arhitektonskog sektora.
Summit se organizira u suradnji s arhitektonskim komorama, asocijacijama i fakultetima iz regije, te obuhvaća izložbeni i znanstveni dio. Kompanije iz regije predstavit će svoje proizvode, dok će renomirani arhitekti iz BiH, Norveške (poznati biro Snohetta), SAD-a, Austrije, Srbije, Slovenije, Crne Gore i Hrvatske održati predavanja.

3. OPEN HOUSE ZAGREB
2025-10-17 - 2025-10-19
The Open House Zagreb Festival is conceived as a promotion of the most attractive architectural works in Zagreb and a meeting of citizens with architects, builders, investors, and property owners. The festival encourages thinking about the values of the city and the role of residents in its creation, and encourages them to advocate for a well-designed, planned built environment. This includes considerations of how architecture deals with ecological, social, and economic sustainability. Open House festivals around the world have been focused on presenting urban landscapes for more than three decades. The first Open House festival was held in 1992 in London, and the Open House Worldwide network now brings together 60 major world cities.

Studio EXIT: CABARET – KONCERT ZA ŽLICE I GITARU
2025-10-17 19:00 - 20:20, 2025-10-18 19:00 - 20:20 | Studio EXIT, Gundulićeva 37/1, Zagreb, 10000
Autorski tim:

Mentori: Rade Šerbedžija i Lenka Udovički
Igraju: Nikola Nedić i Mario Jovev
Produkcija: Teatar EXIT i Kazalište Ulysses
O predstavi:

Žlice & gitara dvojac su koji uz pomoć zvukova kuhinjskih žlica, gitare i mandoline, otkačenog nastupa, pomalo trubadurski pričaju o svome životu kroz uglazbljenu poeziju, a iza njihovog ludog i uvrnutog nastupa krije se poruka razuma. Svaka pjesma ima svoju priču i pozadinu i koliko god lepršavo i zabavno zvučale, svaka ima duboku poruku o svijetu u kojem živimo.
Radi se o autorskom projektu i angažiranoj predstavi u kojoj Mario Jovev i Nikola Nedić na iznimno duhovit i satiričan način progovaraju o problemima u društvu koji nas svakodnevno okružuju. Iako to rade dopadljivo i šarmantno, stihovi njihovih pjesama pogađaju u samu srž ozbiljnih problema kao što su korupcija, kriminal, kapitalizam i iseljavanje mladih iz Hrvatske, dotičući se pritom i tema iz svakodnevnog života.

GSK Kerempuh: SUBOTA, NEDJELJA I PONEDJELJAK
2025-10-17 20:00 - 22:00 | Satiričko kazalište Kerempuh, Prolaz Fadila Hadžića 7, Zagreb, Croatia (Local Name: Hrvatska)
Autor: Eduardo de Filippo
Redatelj: Paolo Magelli
Nedjeljni ručak u domu obitelji Priore okuplja tri generacije koje žive pod istim krovom. Tu je djed, zatim roditelji, djeca, njihovi partneri, teta, nećak, susjedi i drugi nezvani ili pak zvani gosti – plejada likova čija nas šarolikost uvodi u bogat i često turbulentan svijet razgranatih obiteljskih i inih odnosa dok se prepliću niti njihovih sudbina i međusobnih veza. Glumački ansambl vješto razotkriva slojeve života svojih likova, otkrivajući nam njihove tajne, strahove, ambicije i snove. U tome mediteranski glasnom ali ipak intimnom okruženju otkrivaju se univerzalne istine koje nas sve povezuju kao što je prirodna želja za ljubavlju, razumijevanjem i pripadnošću.
Kao intrigantan okvir priči poslužio je sukob između starog i novog, interakcija tradicije i modernosti. Obitelj Priore čvrsto je ukorijenjena u svojim napolitanskim tradicijama, ali se suočava s vjetrovima promjena koji pušu kroz njihove živote. Sukob generacija jasno ilustrira napetosti između prihvaćanja uspostavljenih normi i neizbježnog traženja novih putova.
Prevoditeljica: Branka Rakić
Autorica adaptacije i dramaturginja: Željka Udovičić Pleština
Scenograf: Miljenko Sekulić
Kostimografkinja: Marita Ćopo
Autori glazbe: Ivanka Mazurkijević i Damir Martinović Mrle
Autor video projekcija: Ivan Marušić Klif
Oblikovatelj svjetla: Aleksandar Čavlek
Koreografkinja za ples mambo: Tamara Despot
Asistentica redatelja: Mirela Tihava
Pomoćnik redatelja: Max Foretić
Inspicijentica: Mirela Tihava

Igraju:
Rosa – Linda Begonja
Virginia – Mia Anočić – Valentić / Mirela Videk Hranjec
Pepino – Dražen Čuček
Rocco – Filip Detelić
Federico – Igor Jurinić
Antonio – Vilim Matula
Giulianella – Josipa Anković
Amelia – Anita Matić Delić
Atilio – Matija Šakoronja
Rafaele – Marko Makovičić
Luigi Ianiello – Hrvoje Kečkeš
Elena Ianiello – Branka Trlin
Krojač – Vedran Mlikota
Mikele – Damir Poljičak
Maria Carolina – Ana Maras Harmander
Roberto – Davor Kovač
Doktor – Karlo Mlinar
Popusti na grupne posjete (10 i više osoba)
Prodaja na tel. 01/4833 645, 01/4833 646

Jesenski akvarel (očaravajuća likovna tehnika!) ART ZA KVART u Školskom
2025-10-18 10:00 - 12:00
Na ovoj jesenskoj Met Art radionici slikat ćemo originalnu kompoziciju palog lišća u zanimljivoj i nesvakidašnjoj tehnici akvarela koja se još zove negative painting (slikanje negativa motiva u različitim nijansama iste boje). Na radionici će vas čekati raznoliki oblici lišća, a svakako možete donijeti i lišće koje ste sami sakupili.
Tehnika: Negative painting u akvarelu.

Teatar EXIT: VRATA DO
2025-10-18 20:00 - 21:10 | Teatar EXIT (Ilica 208)
Autorski tim:
Autor Teksta: Fabrice Roger-Lacan
Redatelj: Rajko Minković
Igraju: Jadranka Đokić i Živko Anočić

O predstavi:
Autor Fabrice Roger-Lacan poznati je francuski scenarist i kazališni pisac, dio je uskog kruga dramatičara koje kritika i publika vole jednako kao Yasminu Rezu ili Floriana Zellera.
Kazališni tekst Vrata do premijerno je izveden u Parizu 2014. godine, a ovo je po prvi puta da se izvodi kod nas u prijevodu Željke Somun.
Tekst Fabricea Roger-Lacana kroz dva lika, “Nju” i “Njega”, kao da za polazište uzima izreku “susjed je štetna životinja vrlo blizu čovjeka…”
„Ona“ je psihijatrica. „On“ je produkt-menadžer u velikoj tvrtki, odgovoran za plasman jogurta.
Fabrice Roger-Lacan spaja ta dva bića koja sve razdvaja; karakter, svemir, centar interesa, profesija.
Oboje su izgubili sposobnost preispitivanja, previše su zaglibili u svojim navikama, izgubili su svu retrospektivu i sposobnost prosuđivanja sebe, izgubili su svu lucidnost o svom društvenom odnosu.
Ukratko, onaj drugi, štoviše, njegov bližnji štetan je uljez za njihov sebičan duševni mir. Ipak, njihov će susret u svakome od njih izazvati zrcalni efekt koji otkriva tko su zapravo.
Naše društvo razdvaja, umjesto da spaja ljude, licem u lice eksplodirat će njihovi paradoksi.
U ovom inteligentnom, dirljivom i originalnom tekstu svjedočimo finoj studiji likova kroz duhovite replike protkane nježnim i ironičnim humorom.

GSK Kerempuh: TRAŽI SE NOVI SUPRUG
2025-10-18 20:00 - 22:05 | Satiričko kazalište Kerempuh, Prolaz Fadila Hadžića 7, Zagreb, Croatia (Local Name: Hrvatska)
Autor: Miro Gavran
Redatelj: Željko Königsknecht
˝Traži se novi suprug˝ neobični je spoj komedije karaktera i komedije situacije te pruža brojne mogućnosti glumcima za stvaranje atraktivnih likova. Središnji je lik udovica koja odluči pomoću tarot karata i novinskog oglasa pronaći novog muža koji bi trebao zadovoljiti idealne, dakle, nemoguće kriterije. Istodobno, njezin prvi susjed, usamljeni neženja, odlučuje se napokon oženiti. Da bi osvojio njezino srce dosjeti se zamoliti za pomoć prijatelja iz djetinjstva, kojega nagovori da se javi na oglas i odglumi nekoliko prosaca koji će biti jedan gori od drugog. Miro Gavran u ovom djelu s izrazitim simpatijama oslikava prepoznatljive junake naše svakodnevice koji nastoje ostvariti svoje snove i ambicije.
Dramaturg: Željko Königsknecht
Kostimografkinja: Tanja Rodd
Scenografkinja: Nina Mia Čikeš
Autor glazbe: Mario Mirković
Oblikovateljica svjetla: Vesna Kolarec
Asistent režije: Zvonko Benić
Umjetnički savjetnik: Zoran Mužić
Oblikovanje vizualnih komunikacija: Love, Ana studio i Dario Dević
Fotografkinja: Maja Kljajić
Igraju:
Anita Matić Delić
Damir Poljičak
Željko Königsknecht
Popusti na grupne posjete (10 i više osoba)
Prodaja na tel. 01/4833 645, 01/4833 646

ASTRALNA KORABLJA - suvremeno hrvatsko pjesništvo na praslavenskim tragovima
2025-10-20 18:00 - 20:00 | Knjižnica Marije Jurić Zagorke, Krvavi most 2, Zagreb, Croatia (Local Name: Hrvatska)
U suradnji s Hrvatskim P.E.N. centrom održat će se pjesnička večer programa „Tumači poezije” pod nazivom „ASTRALNA KORABLJA – suvremeno hrvatsko pjesništvo na praslavenskim tragovima”.

Korana Gjalski Filipović/Panegirici
2025-10-21 19:00 - 21:30 | Galerija Modulor, Park Stara Trešnjevka 1, Zagreb, Grad Zagreb, 10000, Croatia (Local Name: Hrvatska)
U Galeriji Modulor Centra za kulturu Trešnjevka otvara se izložba Korane Gjalski Filipović pod nazivom Panegirici, koja će biti otvorena za posjetitelje do 7. studenoga 2025.
Izložbom crno-bijelih crteža, izrađenih guščjim perom, tušem i pastelama, autorica publici donosi niz portreta žena koje su svojim djelovanjem oblikovale Hrvatsku i svijet, ali su pritom ostale na marginama povijesti.
Riječ je o umjetničkom projektu koji kroz portrete i popratne tekstove podsjeća na žene čiji su doprinosi u području znanosti, umjetnosti, arhitekture i sporta često bili prešućeni, umanjeni ili zaboravljeni. Njihova postignuća, iako ključna za društveni i civilizacijski napredak, nerijetko nisu našla svoje mjesto u udžbenicima ni javnim prostorima.
Kroz suptilnu crtačku interpretaciju i minimalistički vizualni izraz, Gjalski Filipović gradi hommage tim iznimnim osobama, nastojeći istaknuti njihovu prisutnost i važnost u kolektivnom pamćenju.
Svaki portret u izložbi bit će popraćen legendom s kratkim informacijama o životu i radu prikazanih žena, s ciljem podizanja svijesti, osobito među mladom publikom, o njihovom doprinosu i mjestu u povijesti koje im s pravom pripada.
Izložba Panegirici otvorena je do 7. studenoga 2025., a ulaz je slobodan.
